**ΚΟΙΝΟΤΙΚΟ ΣΥΜΒΟΥΛΙΟ ΚΑΤΩ ΜΟΝΗΣ**

**Αριθμός Προσφοράς: 01/2025**

**ΠΡΟΣΦΟΡΑ**

**ΓΙΑ ΤΗΝ ΚΑΤΑΣΚΕΥΗ ΚΑΙ ΤΟΠΟΘΕΤΗΣΗ ΜΕΤΑΛΛΙΚΩΝ ΚΙΓΚΛΙΔΩΜΑΤΩΝ (ΚΑΓΚΕΛΩΝ) ΣΤΟ ΧΩΡΙΟ ΚΑΤΩ ΜΟΝΗ ΤΗΣ ΕΠΑΡΧΙΑΣ ΛΕΥΚΩΣΙΑΣ**

**Α΄. ΓΕΝΙΚΟΙ ΟΡΟΙ**

1. Το Κοινοτικό Συμβούλιο Κάτω Μονής ζητά προσφορές για την κατασκευή και τοποθέτηση μεταλλικών κιγκλιδωμάτων (κάγκελου) σε χώρους του χωριού που θα υποδειχτούν επιτόπου.
2. Τα κιγκλιδώματα θα κατασκευαστούν και τοποθετηθούν σύμφωνα με Σχέδιο της Αρχιτέκτονας, τις επισυναπτόμενες φωτογραφίες και τις επί τόπου οδηγίες του προέδρου του Κοινοτικού Συμβουλίου Μάριου Μακρυγιάννη (τηλέφωνο: 99219984)
3. Οι ποσότητες που πρέπει να κατασκευαστούν ανέρχονται στα εβδομήντα (70) τρέχοντα μέτρα, περίπου. Οι ενδιαφερόμενοι προσφοριοδότες θα πρέπει να δώσουν τιμή μονάδας, ανά μέτρο. Το συνολικό ποσό του συμβολαίου θα υπόκειται σε προσθέσεις / αφαιρέσεις της τάξης του 30%.
4. Η προσφορά θα κατακυρωθεί στο σύνολο της, στον προσφοριοδότη με το χαμηλότερο ποσό προσφοράς, μετά την αξιολόγηση της προσφοράς.
5. Ο επιτυχών προσφοριοδότης υποχρεούται να αρχίσει την εργασία αμέσως μόλις ειδοποιηθεί από το Κοινοτικό Συμβούλιο, είτε γραπτώς, είτε προφορικά.
6. Η εργασία θα πρέπει να ολοκληρωθεί σε διάστημα έξι (6) εβδομάδων από την ημέρα ενημέρωσης του.
7. Σε περίπτωση καθυστερήσεων στην ολοκλήρωση των εργασιών θα επιβληθεί ρήτρα καθυστερήσεων η οποία ανέρχεται στα 20€ ανά εργάσιμη μέρα.
8. Όλες οι εργασίες θα τυγχάνουν της εποπτείας και έγκρισης του Αρχιτέκτονα Μηχανικού του Κοινοτικού Συμβουλίου Κάτω Μονής.
9. Κατά τη διάρκεια της εκτέλεσης της εργασίας ο προσφοροδότης οφείλει να λαμβάνει όλα τα αναγκαία μέτρα ασφαλείας τόσο για τους εργαζομένους, όσο και για τους διερχομένους, πεζούς και τροχοφόρα, σύμφωνα με τον περί Ασφαλείας και Υγείας στην εργασία Νόμου και των σχετικών Κανονισμών.
10. Η πληρωμή θα γίνει μετά την ολοκλήρωση των εργασιών και αφού υποβληθεί από μέρους του Αναδόχου λογαριασμός (Τιμολόγιο) ο οποίος θα πιστοποιείται από τον επιβλέποντα Αρχιτέκτονα Μηχανικό.
11. Οι προσφορές θα πρέπει να φτάσουν σε κλειστό φάκελο στο κιβώτιο προσφορών ή στο Γραφείο του Κοινοτικού Συμβουλίου Κάτω Μονής στο Παλαιό Δημοτικό Σχολείο, όπου είναι και η έδρα του (Αναγεννήσεως 5 ΤΤ 2776), το αργότερο μέχρι την **07 Μαρτίου 2025 και ώρα 1μμ. Ο φάκελος να είναι σφραγισμένος/κλειστός και να φέρει τα παρακάτω:**

 (α) **Την επωνυμία και την διεύθυνση του προσφέροντος ή στην περίπτωση που ο προσφέρων** είναι κοινοπραξία φυσικών ή νομικών προσώπων, την επωνυμία και την διεύθυνση της κοινοπραξίας.

 (β) **Τον Αποδέκτη:** Κοινοτικό Συμβούλιο Κάτω Μονής.

 (γ) **Τίτλο Προσφοράς:** ΠΡΟΣΦΟΡΑ ΓΙΑ ΚΑΤΑΣΚΕΥΗ ΚΑΓΚΕΛΩΝ ΣΤΗΝ ΚΟΙΝΟΤΗΤΑ ΚΑΤΩ ΜΟΝΗΣ

Συστήνεται όπως οι ενδιαφερόμενοι προσφοριοδότες επισκεφθούν τον τόπο της εργασίας για να ενημερωθούν και να αντιληφθούν καλύτερα το έργο που πρόκειται να γίνει. Για τον σκοπό αυτό θα πραγματοποιηθεί υπόδειξη, την 25 Φεβρουαρίου 25, Τρίτη και ώρα 9πμ. Τόπος συνάντησης το Κοινοτικό Συμβούλιο Κάτω Μονής.

**Β΄. ΕΙΔΙΚΟΙ ΟΡΟΙ**

1. Τα προστατευτικά κιγκλιδώματα θα κατασκευαστούν από πασαμάνο όπως υποδεικνύονται στο Σχέδιο και στις επισυναπτόμενες φωτογραφίες, του υφιστάμενου κάγκελου. Το ύψος να είναι 100 εκατοστά και πάχος του πασαμάνου θα είναι 60 Χ 40 χ 2 εκατοστά και τα εσωτερικά 30 Χ 30 Χ 2 εκατοστά. (Θα σας υποδειχθούν και επί τόπου).
2. Η στήριξη στο υφιστάμενο μπετόν θα γίνεται με φλάντζες διαστάσεων 15 Χ 15 εκατοστά και με τέσσερα ρόουπολτ Φ13, όπως περιγράφεται στο Σχέδιο.
3. .Το κάγκελο θα πρέπει να περαστεί με αστάρι Σιδέρου και στην συνέχεια δύο στρώσεις μεταλλική μπογιά μαύρου χρώματος.

**Γ΄ΑΣΦΑΛΕΙΑ - ΚΑΘΑΡΙΟΤΗΤΑ**

1. Καθ’ όλη την διάρκεια εκτέλεσης των εργασιών ο εργολάβος οφείλει να διατηρεί το εργοτάξιο καθαρό και συγυρισμένο, λαμβάνοντας όλα τα απαραίτητα μέτρα τόσο για την ασφάλεια των εργαζομένων, όσο και για την ασφάλεια των διερχομένων, σύμφωνα με τον Περί Ασφαλείας και Υγείας Νόμο και τους σχετικούς Κανονισμούς.
2. Μετά την ολοκλήρωση των εργασιών, ο εργολάβος οφείλει να συλλέξει, να απομακρύνει και να απορρίψει, σε εγκεκριμένους χώρους απόρριψης, όλα τα άχρηστα υλικά που θα προκύψουν από την εκτέλεση των πιο πάνω εργασιών.

**Δ΄. ΠΑΡΑΒΑΣΗ ΟΡΩΝ ΣΥΜΒΟΛΑΙΟΥ**

Αν ο επιτυχών προσφοριοδότης παραβεί οποιονδήποτε όρο του Συμβολαίου τούτου, ο εργοδότης έχει το δικαίωμα όπως:

 (α) Αναθέσει την εργασία σε οποιοδήποτε άλλο χωρίς ακύρωση του παρόντος Συμβολαίου και αφαιρέσει οποιαδήποτε ζημιά υποστεί ένεκα της παράβασης των όρων του Συμβολαίου από οποιαδήποτε ποσά οφειλόμενα στον Ανάδοχο με βάση το Συμβόλαιο τούτο.

 (β) Ακυρώσει το Συμβόλαιο με γραπτή ειδοποίηση στον Ανάδοχο, η οποία στέλνεται με μορφή συστημένης επιστολής και στην οποία αναφέρονται οι παραβάσεις στις οποίες στηρίζεται η ακύρωση. Επιπρόσθετα ο Εργοδότης μπορεί να απαιτήσει όπως ο προσφοριοδότης καταβάλει αποζημίωση για οποιανδήποτε καθυστέρηση ή ζημιά που θα προκύψει από την παράβαση οποιουδήποτε όρου του Συμβολαίου τούτου. Αμέσως μετά την αποστολή της συστημένης επιστολής, το Συμβόλαιο τερματίζεται.

 (γ) Επιπλέον, σε κάθε περίπτωση παράβασης του Συμβολαίου από τον προσφοριοδότη, ο εργοδότης μπορεί κατά την κρίση του να εξαιρεί τον προσφοριοδότη από ενημέρωση για μελλοντικές προσφορές, για διάστημα έξι (6) μηνών και ως εκ τούτου να μην κάνει δεκτές οποιεσδήποτε προσφορές υποβάλει.

**ΕΝΤΥΠΟ ΑΝΑΛΥΣΗΣ ΟΙΚΟΝΟΜΙΚΗΣ ΠΡΟΣΦΟΡΑΣ 01/2025**

**ΑΝΑΘΕΤΟΥΣΑ ΑΡΧΗ: ΚΟΙΝΟΤΙΚΟ ΣΥΜΒΟΥΛΙΟ ΚΑΤΩ ΜΟΝΗΣ**

**ΤΙΤΛΟΣ ΠΡΟΣΦΟΡΑΣ: ΠΡΟΣΦΟΡΑ ΓΙΑ ΤΗΝ ΚΑΤΑΣΚΕΥΗ ΚΑΙ ΤΟΠΟΘΕΤΗΣΗ ΜΕΤΑΛΛΙΚΩΝ ΚΙΓΚΛΙΔΩΜΑΤΩΝ (ΚΑΓΚΕΛΩΝ) ΣΤΟ ΧΩΡΙΟ ΚΑΤΩ ΜΟΝΗ ΤΗΣ ΕΠΑΡΧΙΑΣ ΛΕΥΚΩΣΙΑΣ**

**ΗΜΕΡΟΜΗΝΙΑ ΛΗΞΗΣ ΔΙΑΓΩΝΙΣΜΟΥ: 07 ΜΑΡΤΙΟΥ 2025, ΠΑΡΑΣΚΕΥΗ και ώρα 1300.**

|  |  |  |  |  |  |
| --- | --- | --- | --- | --- | --- |
| **Α/Α** | **ΠΕΡΙΓΡΑΦΗ ΕΡΓΑΣΙΑΣ** | **ΠΟΣΟΤΗΤΑ** | **ΜΟΝΑΔΑ ΜΕΤΡΗΣ.** | **ΤΙΜΗ ΜΟΝΑΔΟΣ** | **ΠΟΣΟ** |
| **€** | **ΣΕΝΤ** | **€** | **ΣΕΝΤ** |
|  |  |  |  |  |  |  |  |
| 1 | ΚΑΤΑΣΚΕΥΗ ΚΑΓΚΕΛΛΩΝ |  |  |  |  |  |  |
| 1.1 | Κατασκευή κάγκελων | 70μέτρα | Τρέχοντα Μέτρα |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
| ΠΡΟΣΦΟΡΑ ΧΩΡΙΣ ΦΠΑ |  |  |

**ΠΟΣΟ ΟΛΟΓΡΑΦΩΣ ΣΥΝΟΛΟ ΠΡΟΣΦΟΡΑΣ:…………………………………………………………..**

**Όνομα Προσφέροντος: Αριθμός Ταυτότητας: Διεύθυνση:**

**……………………………………………………………………. …………………………………..**

 **…………………………………..**

 **…………………………………..**

**Υπογραφή Προσφέροντος Αριθμός Εγγραφής Εταιρείας: Αριθμός Τηλεφώνου:**

**………………………………… ……………………………………. ………………………….**

**Ιδιότητα Προσφέροντα: Αριθμός ΦΠΑ: Αριθμός Φαξ:**

**…………………………………… ……………………………………… ……………………………**